Henka no Rei

Rajongói rajz egy késő Edo-kori utcáról

A Henka no Rei (magyarul "A változás szellemei") original világ, amely az Edo-kor végén, a szamurájok bukásának idején játszódó történeteket mesél el, a szellemek és démonok lakta Japánban. Noha több anime ihlette a történeteit és a szereplőit, egyedi világot teremt.

A világ jelenleg is aktív, és normál ütemben halad, de vannak lassú szálai a játékosok igényeitől függően.

## A világ alap jellemzői

A Henka no Rei világa ragaszkodik a történelmi környezethez, fantasy elemeit pedig a japán folklórból meríti. A világképe a sintó vallásból táplálkozik, sok isten szerepet is kap benne. A játékosok szellemek, emberek, és félvérek szerepét is magukra ölthetik, változatos kasztokból.

Ekkoriban Komei császár volt az uralkodó. 1863-ban a shogun fel kereste a kiotói székhellyel rendelkező Komeit, hogy tanácsot kérjen. Ezzel új kor kezdődött Japánban: A császárnak már nem csak a kiotói udvaron belül volt hatalma. A Shogunnal közösen megegyeztek hogy Nyugat ellenes politikát kell folytatni. A tényleges hatalom már a császár kezébe került 1865 környékére. Közben Amerika is előállt a saját követeléseivel és a császár megnyitott nekik három kikötőt: Shimoda, Hakodate, Nagasaki. Nagasakiban főleg hollandok kereskedtek, viszont a kanagavai egyezmény után Shimodába és Hakodatébe elsősorban amerikaiak érkeztek. Ez volt a Matthew C. Perry féle "Fekete Hajós" eset. Az Amerikaiak flottával fenyegették a császárt, hogy amennyiben nem nyitja meg a kikötőket, megtámadják őket.

A szereplők a történelmi japán különböző pontjairól indulnak, az egyes történetszálak fokozatosan futnak össze, számos nem játékos karakter segítségével. A rendszer mesélői teljhatalom, a csaták végkimeneteléről, a karakterek döntéseinek következményeiről is minden esetben a mesélő dönt, kockadobást nem használunk.

## Fajok

### Ember

Különleges képességekkel alapvetően nincs megáldva, de ettől függetlenül kiváló harcosok, megfelelő képzettséggel akár onmyojik kerülhetnek ki a soraikból. Japán lakosságát főként emberek alkotják, ők vesznek részt a politikai és hadászati döntéshozatalban, ők formálják az ország jövőjét. Változatos anyagi és társadalmi helyzet jellemzi őket, az egyes egyének nagyban különböznek.

### Shitabuki

Átkozott fegyverek. A nagy háborúk idején, amikor számtalan harcos halt meg ugyanazon a helyen, és mind csak dühöt és kétségbeesést hagytak maguk után, előfordult, hogy egy a csatatéren hagyott, remekül elkészített, de törött kard magába szívta a lelkek érzéseit, így új életet létrehozva. Ezek a szellemek a Shitabukik vagyis az átkozott kardok. Általában a Shitabukik nem rendelkeznek saját testtel, csupán egy egy fegyver akaratát birtokolják, olyan erővel, hogy ha valaki kézbe veszi őket és nem képes nekik ellenállni könnyedén az uralmuk alá hajtják. Ritkán az is előfordul, hogy a kardok emberi alakot öltenek, ezeknek nincs szükségük többet a hordozó kézre, de ugyanúgy a fájdalomban elkövetett vérontás a legfőbb céljuk. Összetett gondolatokra ritkán képesek, de a harcmezőn elkövetett gyilkolásban nincsen párjuk. A testetlen kardokat néhány Yasha képes az uralma alá vonni és az is előfordul, hogy a testtel rendelkezők szerződést kötnek egy egy Onmyojival. A Shitabukik a halál után is tovább irányíthatják az adott testet, de egy élővel erősebbek.

### Ayakashi

Az Ayakashi szellemek szinte mind képesek emberi alakot ölteni, így ha épp ahhoz van kedvük elvegyülni az emberek között. Általában nagy fizikai erővel bírnak, és kisebb-nagyobb mágikus hatalommal. Főleg ez különbözteti meg őket a youkai szellemektől, és hogy előbbitől eltérően kevésbé a csínytevés, mint a valódi hatalomvágy jellemzi őket. Főleg a hatalmasabbakra jellemző, hogy mindig egyre nagyobb hatalomra és erőre áhítoznak. Jók a harcban, fegyvereket jól forgatnak. Nem szívesen kötnek szerződéseket Onmyojikkal, igazából egy ilyen szerződés megkötésének az esélye szinte nulla, ráadásul, ha elég erős az Ayakashi és az Onmyoji nem elég körmönfont simán képesek csalni is. Ide tartoznak a nagyhatalmú, általában nem erdei szellemek (kivéve az öregebb kitsunék). A legkönnyebben úgy lehet megkülönböztetni a youkai szellemektől, hogy az ő képességeik nem csak apróbb türkök megidézésére jók és az emberekkel sem a játék, vagy éppen a felfalásuk a céljuk (habár előfordul hogy szívesen fogyasztanak embereket) hanem az erejük fitogtattatása vagy még nagyobb hatalom elnyerése. (Képességeik általában harcban használható fizikai jellegűek.)

### Youkai

Talán ők a legelterjedtebbek a szellemek közül. Általában az erdőkben laknak és nem is mindegyik keresztezi szívesen az emberek útját. Ugyan elég sok fajtájuk van, így akad amelyik nem csak, hogy keresi az ember társaságát, de egyenesen különleges ínyencségként tekint rá. Ide tartoznak az állati ősökkel rendelkező kisebb szellemek, például a Nekonomék (Kétfarkú macska szellem. Többnyire szerencsehozónak tarják, bár bizonyos területeken pont ellenkezőleg, a balszerencse forrásának. Az ilyen macskák előszeretettel tartózkodnak emberek közelében, ahol kisebb-nagyobb jócselekedetekkel hálálják meg, ha azok kedvesek hozzájuk. Ugyanígy persze a rosszakaratot is visszafizetik, nem ritkán kamatostul.). Illetve a híres erdei csínytevők mókusok, rókák (Kitsunék) és mosómedvék (Tanukik). (Tanukik: Mosómedve szellemek. Nagy erdei csínytevők, gyakran járnak be a városokba, kisebb falvakba utazók alakját felvéve, ilyenkor gyakran ételt, szakét, nem ritkán teljes körű vendéglátást csalnak ki a gyanútlan emberekből. Az sem ritka hogy a tanuki ezek mellé el is csábítsa a házigazdát, bár a kitsunékkal ellentétben ezzel semmi hátsó szándéka nincs, egész egyszerűen élvezetből teszik.) (Kitsunék: A kitsunék kivételesek a youkaiok között. Az első három farkuk megszerzéséig, vagyis az első háromszáz évükben csupán kisstílű erdei szellemek, akik alkalmanként eljátszadoznak az emberekkel és az erdő lakóival, általában ez idő alatt gyermeknek számítanak és ilyen alakot is öltenek a második farkuk megszerzése után. Már ekkor képesek a rókatűz megidézésére és kisebb illúziókra. A következő 300 évben, bár még mindig youkainak számítanak egyre nagyobb erőre tesznek szert, fiatal és vonzó emberi alakot öltenek és azokat a szerencsétleneket akiket sikerül ezzel magukhoz csábítaniuk kíméletlenül fel is falják. A 6. farkuk megszerzése után azonban már nem youkainak hanem sokkal inkább ayakashinak tűnnek. A nagyobb képességeiket szívesen kamatoztatják és gyakran érzik magukat megállíthatatlannak, habár ezt csak a kilencedik farkuk és végső alakjuk megszerzése után mondhatják el magukról igazán.) A youkai szellemek szívesen kötnek szövetségeket Onmyojikkal és általában hűen be is tartják a szavukat amíg a mesterük életben van.

### Ryu

A Ryu-k a Kamikkal együtt a leghatalmasabb szellemek. A legidősebb élők is közülük kerülnek ki. Az idősebb, tapasztaltabb Ryuk nem szívesen osztoznak az emberekkel, habár könnyűszerrel vegyülnek el közöttük, de ugyanilyen könnyedén veszik fel az általuk birtokolt elem formáját is. Természetes alakjuk mégis az a hosszú kígyószerű lény, amely magában egyesít szinte minden állatott. Ebben az alakjában gyakran a szájában vagy a kezében tart egy hatalmas gyöngyöt, ez a gyöngy a Ryu erejének és életének a forrása, a Jiyonji. Ameddig érintkezik a Ryu-val elpusztíthatatlan és ameddig a gyöngy ép addig a Ryu-t sem lehet megölni. Legfeljebb a testét elpusztítani. Éppen ezért a sárkányok nem mutatják meg a gyöngyeiket az embereknek, az igazán tapasztaltak sárkány alakban is elrejtik őket. A jiyonji leggyakoribb előfordulási helye, a Ryu homloka, szája, kézfeje vagy mellkasa. A jelenleg élő sárkányok mindegyike valamelyik őselemhez kötődik. A négy legerősebb, legidősebb sárkány pedig: A Dübörgő Föld: Aranjia, a Tomboló láng: Shan Lin, az Üvöltő Szél: Gawan mo, és a Parttalan Víz: Ogan ma. Egyes mítoszok szerint ők négyen alkották meg az elemeket és ezzel együtt a világot. A sárkányok soha, semmilyen körülmények között nem ereszkednek le odáig, hogy szerződést kössenek egy Onmyojival, habár nagy ritkán előfordul, hogy a gyöngyüket megosztják egy halandóval.

### Oni

Ők hasonlítanak legjobban a nyugati világ démonaihoz. Származásukat tekintve elég sok fajták lehetnek, lehetnek megrontott Kamik vagy Ayakashik, de akár Youkaiok vagy megrontott emberi lelkek. A legtöbb Oninak nincsen saját arca ezért is visel szinte mindegyik ijesztő álarcokat. Nem túl nagy harcművészek, de gyakran birtokolnak shikigamikat (szolgáló szellemek) és hatalmas fizikai erejükkel nagy pusztítást tudnak véghezvinni ahol megjelenek. Az Onikat legtöbbször valami sérelem, vagy fájdalom hozza létre, de ha sikerül is teljesíteniük bosszújukat ugyanúgy megrontott szellemek maradnak és továbbra is elpusztítanak bármit ami eléjük kerül.

### Kami

A sárkányok erejével vetekedő hatalmú szellemi lények. Mindnek van, vagy volt szentélye, szerették, vagy félték és őrizték őket. Azok, amelyeket még ma is őriznek és tisztelnek hatalmas erejűek, a többiek elgyengülnek és eltűnnek, vagy szomorúságukban és elhanyagoltságukban Onikká válnak. Ritkán harcolnak és nem is igazán van rá szükségük, mert saját területükön hatalmas mágikus erővel bírnak. Mindegyiküknek vannak Shikigamiaik és kísérő szellemeik ezek általában az istenhez csatlakozott Youkai-ok és persze az isteneket szolgáló Tenguk. Mindnek megvan a maga szentélye, amit nagyon ritkán hagynak el, a vándor Kamiknak pedig nincs akkora hatalmuk mint a szentélyben ülő társaiknak, ellenben jártasabbak a harcművészetekben.

### Bakemono

Kevésbé értelmes nem annyira a szellemvilághoz, mint inkább az emberek világához tartozó, de nem emberi, vagy természetes lények. Senki sem tudja, hogy eredetileg honnan érkezhettek, de mostanra minden szigeten lehet belőlük találni, többféle alakban, mint amit ellehet képzelni. Nem okosak ellenben erőszakosak és indulatosak, az erejük pedig minden esetben meghaladja az átlagos emberekét. Mágikus erőket azonban nem képesek használni így álcázni sem tudják magukat.

### Tengu

Általában a Youkaiokhoz hasonló alacsonyabb rangú szellemek, akik egy-egy Kamit kísérnek, illetve nem ritkán az adott Kami védelmét is élvezik, miközben a szentélyére vigyáznak, vagy üzeneteket közvetítenek a Kami nevében. A Tenguk három alakban léteznek, egy állati, egy félállati és egy olyan alak ami már csak emlékeztet az eredeti állati formájukra. De teljesen emberi alakban nem tudnak létezni (akárcsak a legtöbb Youkai), viszont a legtöbben képesek, kisebb-nagyobb varázslatokra, amihez a Kami képességét vehetik kölcsön. Mivel a Tenguk a Kamikat szolgálják nem igazán köthetnek szerződéseket Onmyojikkal. (Az állati alak általában valamilyen madár, leggyakrabban varjú, de ettől még előfordulhat akármi más is.)

### Yasha

A Yashák talán a legerősebb félvérek. Akkor születnek, ha Youkai vagy Ayakashi keveredik emberekkel. Képességeiket és megjelenésüket tekintve a lehetőségek száma végtelen, de nagyon kevesen tudnak csak az emberek közé beolvadni, a legtöbbjükön azonnal látszik, hogy más. Ezért, és a kiszámíthatatlan természetük miatt is a legtöbb helyen nem tűrik meg őket, és nagy bűn egy ilyen gyermeket a világra hozni. Mégis, a legtöbb Yasha abból él, hogy az elszabadult Ayakashikat, Youkaiokat, vagy Bakemonokat vadássza le az emberek megbízásából. Annak ellenére is, hogy még a felnőtt Yashákat sem nézik jó szemmel a városokban. Az Ayakashik és a Youkai-ok sem sokkal elfogadóbbak. A Youkai-ok folyamatos veszély forrást látnak bennük, az Ayakashik meg egyszerűen csak az embereknél is alsóbbrendű söpredéket. Az ő szemükben a Yashák valahol a Bakemonok szintjén állnak. Azok a Yashák akik a megélhetésért más szellemekre vadásznak általában maszkokat hordva járnak, hogy elrejtsék az arcukat. Az emberek részéről ez csak hozzá járul az egyébként is ellenséges képhez amit alkottak róluk, a Youkaiok viszont így nehezebben ismerik fel őket maszk nélkül és nem támadják meg őket csak úgy. Legalább is nem olyan sokszor. (Laza faj, kinézetben is, képességben is nagyon sok minden előfordulhat.)

### Félsárkány

Nagyon ritkán a sárkányok is keverednek emberekkel, de ezek a félsárkányok a valódi sárkányok erejének töredékével sem rendelkeznek és az esetek nagy részében halandók is. Emberi alakjuk van, amit a sárkányokra jellemző szarvak és farok egészít ki legtöbbször. Ezeket képtelenek elrejteni mások elől. Nagy szerencséjük azonban, hogy a Yashákkal ellentétben hogy a sárkányok szinte mindig védőszárnyaik alá veszik a félvéreket, akik cserébe igyekeznek megóvni az adott sárkány „otthonát”. Az viszont nagyon ritka, hogy egy félsárkány gyerek emberek között nőjön fel, független attól, hogy melyik szülője az. Az emberi nők gyakran egyébként is belehalnak a szülésbe.

### Áldott

Ha nagy ritkán, véletlenül, egy Kami keveredne emberekkel, akkor a félvéren semmi nyoma nem lesz a szellemnek, illetve ritkább esetekben előfordul, hogy egy-egy anyajegy emlékeztessen rá, de ezek nem feltűnőek. Az áldottak maximum csak fogékonyabbak lesznek a mágiára és előfordulhat, hogy hatodik érzékkel születnek de ennél látványosabb elváltozás ritkán történik.

## Kasztok

### Miku

A shintó pap női párja, kivéve, hogy a Miku általában csak szentély szolga és ritka esetekben autonóm papnő. Nem kapnak botot, de egy fegyverrel elérhetik a mesteri szintet. Mivel egy fegyverrel való bánásmód a kiképzésük része, hogy megtudják óvni a szentélyt amihez tartoznak. (És ugyanúgy mint a papoknál náluk is vannak sötét Mikuk (papnők).)

### Papok/szerzetesek

Shintók, a régi istenek papjai akik a kamikat tisztelik és az ő hatalmukat használják fel. Gyakran shikigamikat is használnak, és nem ritka, hogy a botjukat fegyverként is forgatják. A buddhista papok, Buddhát tisztelik mindenek felet, az ő mágiájuk kevésbé erőszakos, de semmivel sem gyengébb mint az előzőeké. Tisztító és gyógyító mágiákat használnak. Vagyis amíg a Shintók képesek elfogni vagy elpusztítani a szellemeket addig a buddhista papok képesek ezeket megtisztítani, vagy távol tartani maguktól. Mindkettő erős spirituális hatalommal bír és mindkettőnek éveken át tartó kemény kiképzésen és tanuláson kell átesnie mielőtt egyedül is kimerészkedhetne a világba, a mestere nélkül és joggal nevezhetné magát, akár papnak, akár szerzetesnek. A halottakat mindketten tisztelik és megadják nekik a megfelelő tiszteletet, a szellemekben pedig többnyire egyikük sem bízik. Ha pedig egy szerzetes, vagy pap letér az útjáról, amit neki jelöltek gyakran sötét papként fojtatja. Ezek a sötét papok hatalmas sötét erőkkel rendelkeznek és gyakran akár Onikkal vagy rossz természetű Ayakashikkal is hajlamosak együtt működni.

### Daimyo

Tartomány úr, egy nagyobb szamuráj klán feje. Nagy földterületet kormányzott, ő mondta meg ki mennyi adót fizessen, hol mi épüljön a birtokán belül, mikor hány katonát toborozzanak be. Mint gondolható, egy ilyen hatalmas földet (A Date klán a Sengoku korszak és Edo-Tokugawa sógunátos kezdetén 620 ezer vékányi rizst termő földet birtokolt) nem lehet csak a Daimyo irányítására bízni ezért a daimyo szamurájokat vagy klán tisztviselőket nevezett ki földjeinek irányítására. A Daimyo földekkel vagy étellel fizette embereit, mert kevesen engedhették meg, hogy szamurájokat pénzben fizessenek. Például egy jó képességű fiatal szamurájnak a Daimyo adhatott 1500 véka rizst termő föld birtokot. Ezt úgy kell érteni hogy arról a földről befolyó adó mind mezőgazdaságból mind kereskedelemből ennyi véka rizzsel ér fel.

### Bugyo

Magisztrátusi/kormányzói rang a Tokugawa shogunátus idejéről. Például a Sado Bugyō annyit jelent hogy Sado szigetének felügyelője, míg a Nagasaki Bugyō az Nagasaki kormányzója. Bugyō-t a Shogun, majd később a császár nevezett ki.

### Tairo és Roju

Négy Roju és egy Tairo alkotja a "Vének" tanácsát. A Tairo nagyjából a mai minisztelnöknek felel meg. Tairot a Tokugawa-hoz közel álló családok közül választottak (pl Honda, Baba, Sakai, Ii családok). Ha a Shogun esetleg valami miatt nem tudta volna tisztségét betölteni akkor a Tairo volt az ideiglenes uralkodó. A Tairo volt a shogun fő politikai döntéshozója. A Rojuk feladatai közé tartozott: Kapcsolat tartás a császári udvarral, legalább 10 ezer vékát elérő daimyo-k felügyelete, hivatalos közleményekben szereplő hivatalos űrlapok kezelése, felügyelni a belső konfliktusokat a Shogun területein belül, pénzverés, közmunka, földosztás, kapcsolatok fenntartása a kolostorokkal és szentélyekkel, ezek felügyelete, térképek és egyéb hivatalos iratok feljegyzése és rendszerezése. A Rojuk felváltva dolgoztak egyszerre egy, havonta váltva. A Shogunnal a Soba-yonin-on keresztül kommunikáltak (ez nagyjából komornyikot jelent).

### Shugyosha

Vándor diák, aki különböző mestereket keres fel, hogy elsajátíthassa az Útjának a lényegét, legyen az spirituális vagy fizikai. A mester lehet szellem, ember, sőt akár még a folyók és hegyek is, ha a diák képes meglátni az összefüggéseket körülötte.

### Szamuráj

A 12. század végétől egyet jelentett a harcossal. Japán népességének átlagosan tíz százaléka szamuráj volt. Ez olyan időszakokban mint a Sengoku jidai változhatott (hadakozó fejedelmek korszaka). A szamuráj a daimyo-t szolgálta háborús időben fegyverével béke időben, pedig a rá bízott földeket kormányozta. Samurai-ok között két fajta van: van a daimyo személyes szamurája és a földeket kormányzó szamuráj. A daimyo személyes szamurája a személyes testőrségben vagy a kastélyt őrző katonák között töltött be tiszti pozíciót. A szamurájoktól elvárt volt a magas szintű fegyverforgatói képesség, de ezzel együtt a formális etikett ismerete és különböző művészetek űzése se ártott. Nagyon sok szamuráj elsajátította a tea szertartás művészetét vagy a virágrendezés (Ikebana) képességét. Egy jó szamuráj nem csak az urát követte, hanem mindeközben megpróbálta a Harcos (Bushido) vagy Kard (Kendo) útját mélyebben értelmezni, mint egyszerű ember. A szamurájok shinto-buddhisták voltak. Hitük szerint az ember lelke a fejben lakozott, ezért ha a Daimyo vagy fontosabb tábornok elesett a csatában, nagy tettnek számított ha az elesett tábornok katonái közül valaki legalább a fejét elvitte és eltudta temetettni egy szentélyben.

### Ninja

Kémek, bérgyilkosok, szabotőrök. Bármit kell elvégezni, ők megteszik, de csakis az árnyékból. Klánokba szerveződnek és szigorú Shinobi kód szerint élnek. Egyesek szerint mágikus erejük van, de csak a ninjutsu ismerői. Aki tovább adja a ninjutsut nem klán tagnak, az halálnak halálával lakol. A létezésük egyféle nyílt titok, mindenki tud róla, de senki nem beszél róluk nyíltan. Mind különlegesen jólképzett harcművész.

A Shinobi kódex:

* Soha ne áruld el a klánod.
* Teljesítsd a küldetést, a hiba nem opció.
* A klán és a küldetés előrébb való mint önmagad.
* Ha elkaptak, szökj meg.
* Ha nem tudsz elszökni, kövess el szeppukut.
* Ha nem tudsz szeppukut elkövetni, állj ellen.
* Ha nem tudod megmenteni egy társadat, vedd el életét. Jobb neki meghalni, mint az ellenség kezébe kerülni.
* Szolgáld a chuuninod és joninod teljes megkérdőjelezhetetlen kötelesség tudattal.
* Élj az árnyakban, soha ne fedd fel az igazi éned.
* Ha nem muszáj a küldetéshez, ne ölj.
* Ha muszáj ölni a küldetésedhez, ne hezitálj.
* Tiszteld a Buddhákat. (A Buddha szó itt az ősöket takarja)
* Soha se támadj klánbélire.
* Elhagyni a klánt egyenlő a halállal, egyetlen kósza ninja sem élhet.
* A mestered ellenségei a Te ellenségeid.
* Csak a chuuninodtól fogadj el küldetéseket.
* Soha se fogadj el munkát egyedül.
* Soha se kérdőjelezz meg, vagy utasíts el egy küldetést.
* Vágyódj a békére, a harmóniára és a megvilágosodásra az élet minden részében.
* Mindig legyenek rejted tartalékaid távol az otthonodtól, abban az esetben ha menekülnöd kell.
* Mindig segítsd a genineket a klánodban.
* Soha se használd a "ninja", "shinobi" vagy "bérgyilkos" kifejezéseket nyilvánosan. Használj kódszavakat és matefórákat, ha nyiilvánosan beszélsz így nem szabotálod magadat a küldetést vagy a klánod.
* Mindig figyeld meg a körülötted lévőket és mindig ismerd a környezeted.
* Mindig figyelnek téged. Mindig.

### Polgár

Átlagember japánban. Városiak/falusiak teljesen mindegy. Iskolába járnak, földeken dolgoznak, építkezéseken segédkeznek. Nem nagyon foglalkoznak a politikával, sokkal inkább a napról napra való megélhetésük foglalkoztatja őket. Gazdagabb polgárok között találhatunk olyanokat, akik egy-egy harcművészeti iskolában tanultak vagy utazgattak japánban mielőtt letelepedtek. Mindkét esetben fontos megjegyezni, hogy nem jutottak sokra az iskolában, se az útjaikkal.

### Kereskedő

Teaház tulajdonos, esetleg kereskedő hajók tulaja vagy csak egy kis régiség bolt valamelyik város utcáján a tulajdona. A kereskedők a japán közemberek közül emelkednek ki, többnyire a városiak közül. A falusi kereskedők teaházak/fogadók tulajdonosai. Nagy ritkán előfordulhat, hogy egyes kereskedők, lovakkal vagy esetleg kitűnő minőségű kövekkel a kőbányákból. Vagy a tartományok közöt ingázó kereskedők különböző portékáikkal.

### Onmyoji

Onmyojit általában, akkor hívnak, ha egy dühös szellemtől, vagy valami erősebbtől kell megszabadulni. A legtöbbjük nem valami nagy harcos, de ebben kisegítik a mellé állt szellemek (többnyire youkai-ok). Az erősebb, tapasztaltabb Onmyojik könnyűszerrel idéznek és használnak shikigamikat is. Az Onmyoji erejétől és a tapasztalatától függ az is, hogy mennyire erős szellemekkel képes szerződést kötni. A fiatalabb, gyengébb Onmyojik többnyire csak egy két youkai-t kötnek magukhoz, de ha elég erősek akár ayakashikat is képesek megkötni.

A szerződés: A szerződéshez fel kell ajánlani valamit az adott szellemnek, ha az elfogadja, akkor egy új névvel megkötheted a szerződést. A youkaiok és Ayakashik nem szeretik a csapdákat, ha átversz egyet, és rájönnek biztosan ellened fordulnak. Csak olyan szellemmel köthetsz szerződést, ami megérti a szavaidat (tud gondolkodni). Ameddig a nevet amit adtál neki meg nem változtatják (amit rendkívül nehéz)n addig a szerződés életben van és a szellem engedelmeskedik a parancsnak. Onikkal kockázatos és nem tanácsos szerződést kötni, még ha meg is értik amit mondasz, ugyanígy a Shitabukik is kockázatosak. Nem írhatod elő, hogy a szellem hogyan teljesítse a parancsodat (persze megkérni megkérheted rá). Kamikkal és sárkányokkal szerződést kötni szinte minden Onmyoji leghőbb vágya, de ez eddig szinte senkinek nem jött össze. Yashakkal az emberi vér miatt nem lehet szerződést kötni, mert nem köti őket semmilyen erő. Az Onmyoji lemond saját nevéről, mikor elindul az úton. Ha szellemek megtudják az Onmyoji valódi nevét, felbonthatják a szerződést, vagy akár rá is kényszeríthetik a saját uralmukat a mesterükre. A legtöbb helyen szívesen látott vendégek, mert elűzik a nem kívánt szellemeket, de mivel nem mindig tartják be a shinto-buddhista tanokat, a templomok környékén van, hogy csak megtűrt vendégek.

## Karakterek

### Játékos karakterek

* Itoshi
* Nojiko
* Samano Arai Sajorana
* Arashi
* Nakagawa Hagane
* Abe no Haruitsuki
* Hijikata Toshizo
* Akai Yuki
* Kaede
* Kaen
* Ishida Kenshin
* (Fujiwara) Taiki
* Horiuchi
* Aratani

### Nem játékos karakterek

* Ai
* Tonbo Kanna
* Yoshino Hikari
* Reiji
* Kataki
* Osa
* Satou Kaneie
* Koji
* Gawan Mo
* Taketsune
* Todore
* Kondou Isami
* Okita Souji
* Yamanami Keisuke
* Kawakami Gensai
* Kazuo Hiroki
* stb.

## Egyéb

* A FaBi oldalán a világ az alábbi linken érhető el: KATT